جمهورباشقانی رجب طیب اردوغان، موسکوادا یولجو اوچاغین دوشمه‌سی باش وئرن فاجیعه ایله باغلی اولا‌راق روسیا فدراسیون باشقانی ولادیمیر پوتینه تسلست دئییب.
پرزیدنت منبع‌لرین‌دن وئریلن معلوماتا گؤره پرزیدنت اردوغان پوتینه گؤندردیگی باش ساغلیغی مساژیندا، دونن موسکوا دومودئدووو هاوا لیمانین‌دان قالخان یولجو اوچاغین دوشمه‌سی نتیجه‌سینده 71 نفرین هلاک اولماسین‌دان درین اوزونتو دویدوغونو بیلدیریب.
پرزیدنت اردوغانین فاجیعه‌لی حادیثه‌ده حیات‌لارینی ایتیرن‌لرین عائله‌لرینه صبر، پوتینه و اونون سیماسیندا بوتون روس خالقینا درین کدرله باش ساغلیغی وئردیگی قید ائدیلیب.
باش ناظیرین منبع‌لرین‌دن آلینان معلوماتا گؤره باش ناظیر بینا‌لی ایلدیریم دا، ایچینده 71 نفر اولان یولجو اوچاغی‌نین دوشمه‌سی سببین‌دن روسیانین باش ناظیری دمیتری مدودوه تسلیت تلگرامی گؤندره‌رک باش ساغلیغی دیله‌ییب.
ییلدیریم، تلگرافیندا،
بو کدرلی فاحیعه‌ده حیاتینی ایتیرن‌لرین یاخین‌لارینا صبر، سیمانیزدا حکومتینیزه و دوست روسیا خالقینا باش ساغلیغی وئریرم" ایفاده‌لرینه یئر وئریب.
